open-index/open-wikipedia-markdown huggingface dataset:
ตำบลสระพังลาน

**สระพังลาน** เป็นตำบลในอำเภออู่ทอง จังหวัดสุพรรณบุรี 

## ที่ตั้งและอาณาเขต
ตำบลสระพังลาน มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลบ้านดอน
* **ทิศตะวันออก** ติดต่อกับตำบลดอนมะเกลือ
* **ทิศใต้** ติดต่อกับตำบลศรีสำราญ และตำบลหนองบ่อ (อำเภอสองพี่น้อง)
* **ทิศตะวันตก** ติดต่อกับตำบลสระยายโสม

## ประวัติ
สระพังลาน เดิมเป็นพื้นที่หมู่ 1 ของตำบลสระยายโสม อำเภออู่ทอง ต่อมาปี พ.ศ. 2521 นายสอน สุทธิสาร ผู้ว่าราชการจังหวัดสุพรรณบุรี ได้ประกาศแยกพื้นที่ 5 หมู่บ้าน คือ หมู่ 1 บ้านสระพังลาน, หมู่ 8 บ้านดอนยายก่อย, หมู่ 9 บ้านใหม่, หมู่ 10 บ้านหนองข้าวงาย และหมู่ 12 บ้านดอนสุโข ของตำบลสระยายโสม ออกมาตั้งเป็นตำบลสระพังลาน โดยอนุมัติจากนายวิญญู อังคณารักษ์ ปลัดกระทรวงมหาดไทย

## การปกครองส่วนภูมิภาค

### การปกครองส่วนภูมิภาค
ตำบลสระพังลานแบ่งพื้นที่การปกครองออกเป็น 10 หมู่บ้าน ได้แก่

* **หมู่ที่ 1** บ้านสระพังลาน
* **หมู่ที่ 2** บ้านดอนยายก่อย
* **หมู่ที่ 3** บ้านหนองน้ำเต้า
* **หมู่ที่ 4** บ้านหนองข้าวงาย
* **หมู่ที่ 5** บ้านดอนสุโข
* **หมู่ที่ 6** บ้านคุ้มกลาง
* **หมู่ที่ 7** บ้านฟากทาง
* **หมู่ที่ 8** บ้านทุ่งป่าตาล
* **หมู่ที่ 9** บ้านสุวรรณวัฒน์
* **หมู่ที่ 10** บ้านตะวันออก

### การปกครองส่วนท้องถิ่น
ตำบลสระพังลานเดิมมีฐานะเป็นสภาตำบลสระพังลานหลังจากจัดตั้งตำบลขึ้น ต่อมาปี พ.ศ. 2538 สภาตำบลสระพังลานมี 10 หมู่บ้าน พื้นที่ 24.39 ตารางกิโลเมตร ประชากร 4,866 คน และ 973 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลสระพังลานอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลสระพังลาน

## อ้างอิง

สระพังลาน
สระพังลาน
จีพีที

**จีพีที** () เป็นตัวย่อ อาจหมายถึง:

## วิทยาการคอมพิวเตอร์
* ทรานส์ฟอร์เมอร์ฝึกล่วงหน้าก่อกำเนิด () - ชุดของแบบจำลองภาษาปัญญาประดิษฐ์
** GPT-1
** GPT-2
** GPT-3
** GPT-4
** GPT-4o
* แชตจีพีที () - จักรกลสนทนาที่สร้างจากแบบจำลองภาษาจีพีที

## อื่น ๆ

* ตารางแบ่งส่วน GUID () 
* กลูตาเมตไพรูเวตทรานซามิเนส ()
* เทคโนโลยีสำหรับวัตถุประสงค์ทั่วไป ()
* พรรคเขียวไต้หวัน ()
ตำบลบ่อสุพรรณ

**บ่อสุพรรณ** เป็นตำบลในอำเภอสองพี่น้อง จังหวัดสุพรรณบุรี

## ที่ตั้งและอาณาเขต
ตำบลบ่อสุพรรณ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลหนองบ่อ และตำบลทุ่งคอก
* **ทิศตะวันออก** ติดต่อกับตำบลกระตีบ และตำบลทุ่งลูกนก (อำเภอกำแพงแสน จังหวัดนครปฐม)
* **ทิศใต้** ติดต่อกับตำบลหนองกระทุ่ม (อำเภอกำแพงแสน จังหวัดนครปฐม) และตำบลหนองลาน ตำบลอุโลกสี่หมื่น (อำเภอท่ามะกา จังหวัดกาญจนบุรี)
* **ทิศตะวันตก** ติดต่อกับตำบลพังตรุ และตำบลรางหวาย (อำเภอพนมทวน จังหวัดกาญจนบุรี)

## ประวัติ
บ่อสุพรรณ เดิมเป็นหมู่บ้านของตำบลทุ่งคอก อำเภอสองพี่น้อง ที่ตั้งของ "บ่อสุพรรณ" คือ บ้านหัววังในปัจจุบันพระบาทสมเด็จพระมงกุฎเกล้าเจ้าอยู่หัวรัชกาลที่ 6 เคยเสด็จฯ ประทับในระหว่างทางเสด็จฯ จากนครปฐมไปดอนเจดีย์ และสร้างพลับพลาประทับไว้ และที่สำคัญคือเพลงสรรเสริญพระบารมีที่มีการแก้เนื้อหาใหม่ที่ร้องกันในปัจจุบันถูกร้องที่พื้นที่บ่อสุพรรณครั้งแรก ในการเสด็จฯ ของผ่านไปยังบ้านบ่อสุพรรณนั้นเป็นการเสด็จฯ นำเสือป่าและลูกเสือเดินทางไกลตั้งแต่พระราชวังสนามจันทร์ รอนแรมไปในป่าเพื่อบวงสรวงถวายราชสักการะแด่สมเด็จพระนเรศวรมหาราช ณ ดอนเจดีย์ ในจดหมายเหตุรายวันรัชกาลที่ 6 ทรงบันทึกไว้ว่า

"*การเดินทางจากบ้านหนองตัดสากมาก็นับว่าเป็นที่เรียบร้อยดี กระบวนดี ไม่ช้าเลย และคนที่ล้าหรืออ่อนก็มีน้อยกว่าเมื่อวันแรก เดินทางเดินจนบ่าย 3 โมง หยุดครั้ง 1 ประมาณ 20 นาที แล้วเดินต่อมาจนบ่าย เกือบ 5 โมง พักอีกที่ 1 แล้วเดินมาอีกครึ่งชั่วโมงก็ถึงบ้านบ่อสุพรรณ อันเป็นที่พักแรม นับว่ากระบวนเดินมาถึงได้เร็วกว่าที่คาดหมายอีก จึงควรยินดี พลับพลาและที่พักทั้งปวงที่บ้านบ่อนี้ดีมาก ตัวพลับพลาเองก็ทำอย่างเรียบร้อยและแน่นหนา ทั้งวางที่พักต่าง ๆ อย่างเข้าที่ดีทุกประการ จึงให้ตรารัตนาภรณ์ชั้นที่ 4 เป็นรางวัลแด่พระอภัยภาติกเขต (เอี่ยม สถาปิตานนท์) นายอำเภอสองพี่น้องซึ่งเป็นผู้สร้างพลับพลานี้*"

ต่อมาปี พ.ศ. 2514 นายสวัสดิ์ มีเพียร ผู้ว่าราชการจังหวัดสุพรรณบุรี ได้ประกาศแยกพื้นที่ 10 หมู่บ้าน คือ หมู่ 14 บ้านทับกระดาน, หมู่ 15 บ้านลังกา, หมู่ 16,27 บ้านหัวกลับ, หมู่ 17 บ้านโป่งลาน, หมู่ 18 บ้านหัววัง, หมู่ 19 บ้านรางเข็มทอง, หมู่ 25 บ้านดอนตำลึง, หมู่ 26 บ้านหนองเฝ้า และหมู่ 28 บ้านหนองกระดี่ ออกมาตั้งเป็นตำบลบ่อสุพรรณ โดยอนุมัติจากนายพ่วง สุวรรณรัฐ ปลัดกระทรวงมหาดไทย

## การปกครองส่วนภูมิภาค

### การปกครองส่วนภูมิภาค
ตำบลบ่อสุพรรณแบ่งพื้นที่การปกครองออกเป็น 18 หมู่บ้าน ได้แก่
* **หมู่ที่ 1** บ้านรางเข็มทอง
* **หมู่ที่ 2** บ้านรางเข็มทอง
* **หมู่ที่ 3** บ้านลังกา
* **หมู่ที่ 4** บ้านดอนตำลึง
* **หมู่ที่ 5** บ้านหัวกลับ
* **หมู่ที่ 6** บ้านหัวกลับ
* **หมู่ที่ 7** บ้านโป่งลาน
* **หมู่ที่ 8** บ้านหนองกระดี่
* **หมู่ที่ 9** บ้านหนองเฝ้า
* **หมู่ที่ 10** บ้านหัววัง
* **หมู่ที่ 11** บ้านดอนกะเพรา
* **หมู่ที่ 12** บ้านหนองพันเทา
* **หมู่ที่ 13** บ้านหนองตักสาก
* **หมู่ที่ 14** บ้านหนองพันยัง
* **หมู่ที่ 15** บ้านหนองหมัน
* **หมู่ที่ 16** บ้านบ่อสุพรรณ
* **หมู่ที่ 17** บ้านโป่งตาเหียน
* **หมู่ที่ 18** บ้านหนองขุย

### การปกครองส่วนท้องถิ่น
ตำบลบ่อสุพรรณเดิมมีฐานะเป็นสภาตำบลบ่อสุพรรณ ในปี พ.ศ. 2517 ต่อมาปี พ.ศ. 2537 สภาตำบลบ่อสุพรรณมี 18 หมู่บ้าน พื้นที่ 143.50 ตารางกิโลเมตร ประชากร 17,081 คน และ 3,524 ครัวเรือน ปี พ.ศ. 2538 กระทรวงมหาดไทยจึงพิจารณาให้สภาตำบลบ่อสุพรรณอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบ่อสุพรรณ

## อ้างอิง

บ่อสุพรรณ
บ่อสุพรรณ
การปรับละเอียด

**การปรับละเอียด** (fine-tuning) ในสาขาการเรียนรู้ของเครื่อง เป็นวิธีการเรียนรู้แบบถ่ายโอนแบบหนึ่ง ทำโดยฝึกพารามิเตอร์น้ำหนักของแบบจำลองที่ได้รับการฝึกล่วงหน้าแล้วโดยใช้ข้อมูลใหม่ การปรับละเอียดสำหรับโครงข่ายประสาทเทียมอาจทำโดยปรับชั้นทั้งหมดหรือทำแค่เฉพาะบางชั้นเท่านั้นก็ได้ ในกรณีหลัง ชั้นที่ไม่ได้ทำการปรับละเอียดจะถูกหยุดให้พารามิเตอร์คงที่ ไม่ได้เปลี่ยนแปลงไปในระหว่างกระบวนการการแพร่กระจายย้อนกลับ

## ภาพรวม
ในสถาปัตยกรรมเช่นโครงข่ายประสาทแบบสังวัตนาการ โดยปกติมักจะทำโดยคงชั้นที่ใกล้กับชั้นป้อนเข้าเอาไว้ไม่ให้เปลี่ยนแปลงไปในการฝึกใหม่ เพื่อทำการวิเคราะห์และแยกสกัดเอาค่าแทนลักษณะที่สำคัญของรูปภาพโดยทั่วไป ในขณะที่ชั้นที่ลึกใกล้ชั้นขาออกจะได้รับการปรับค่าพารามิเตอร์น้ำหนักขณะที่ทำการฝึกใหม่

การปรับละเอียดเป็นวิธีการทั่วไปที่ใช้ใน การประมวลภาษาธรรมชาติ โดยเฉพาะในการสร้างแบบจำลองภาษา ตัวอย่างเช่น สำหรับในแบบจำลองภาษาขนาดใหญ่ เช่น GPT-2 ของ OpenAI การปรับละเอียดสามารถทำให้ได้ผลลัพธ์ที่ดีกว่าแบบจำลองที่ได้รับการฝึกล่วงหน้าโดยทั่วไปจะได้ แบบจำลองที่ได้รับการฝึกล่วงหน้าโดยใช้คลังข้อความขนาดใหญ่ทั่วไปมักได้รับการปรับละเอียดโดยการนำพารามิเตอร์แบบจำลองกลับมาใช้ใหม่เป็นจุดเริ่มต้น และเพิ่มชั้นเฉพาะงานที่ได้รับการฝึกตั้งแต่เริ่มต้นใหม่ การปรับละเอียดโดยปรับตัวแบบจำลองทั้งหมดใหม่เลยก็เป็นเรื่องปกติและมักจะให้ผลลัพธ์ที่ดีกว่า แต่ต้องแลกมาด้วยความซับซ้อนในการคำนวณที่เพิ่มขึ้น  นอกจากนี้ การปรับละเอียดอย่างสมบูรณ์มีแนวโน้มที่จะเกิดการเรียนรู้เกิน ซึ่งอาจลดประสิทธิภาพของแบบจำลองเมื่อใช้กับข้อมูลอื่น ๆ นอกเหนือไปจากข้อมูลการฝึกที่ใช้ในการปรับละเอียด

โดยทั่วไปแล้วการปรับละเอียดจะใช้กับการเรียนรู้แบบมีผู้สอน แต่ก็มีเทคนิคที่ทำให้ใช้กับการเรียนรู้แบบกึ่งมีผู้สอนได้ด้วย นอกจากนี้ จักรกลสนทนาที่ใช้แบบจำลองภาษาขนาดใหญ่ที่ผ่านการปรับละเอียดอย่างแชตจีพีทีก็สามารถทำการเรียนรู้โดยข้อความจากมนุษย์คุยโต้ตอบด้วยได้

**LoRA** (Low-rank adaptation) ถือเป็นรูปแบบหนึ่งของการปรับละเอียด นอกจากจะใช้กับแบบจำลองภาษาแล้วยังได้รับการนำมาใช้กับแบบจำลองรูปภาพด้วย

## อ้างอิง

หมวดหมู่:ปัญญาประดิษฐ์
หมวดหมู่:การเรียนรู้ของเครื่อง
LaMDA

**LaMDA** (ย่อมาจาก Language Model for Dialogue Applications) เป็นตระกูลแบบจำลองภาษาขนาดใหญ่ที่พัฒนาโดยกูเกิล

LaMDA รุ่นแรกได้รับการพัฒนาและประกาศในปี 2020 ในชื่อ Meena และได้ประกาศเปิดตัวที่งาน Google I/O ในปี 2021 และรุ่นที่สองได้ประกาศในปีถัดมา LaMDA ได้รับความสนใจอย่างกว้างขวางในเดือนมิถุนายน 2022 เมื่อ เบลก เลอมวน (Blake Lemoine) วิศวกรของกูเกิล อ้างว่า "จักรกลสนทนาเริ่มมีสติสัมปชัญญะแล้ว" ชุมชนวิทยาศาสตร์ส่วนใหญ่ปฏิเสธคำกล่าวอ้างของเลอมวนแต่นำไปสู่การอภิปรายเกี่ยวกับความถูกต้องของการทดสอบทัวริง ซึ่งกำหนดว่าคอมพิวเตอร์สามารถแสร้งเป็นมนุษย์ได้หรือไม่ ในเดือนกุมภาพันธ์ ปี 2023 กูเกิลได้ประกาศเปิดตัวบาร์ด ซึ่งเป็นจักรกลสนทนาที่ใช้ปัญญาประดิษฐ์ ซึ่งทำงานโดยใช้ LaMDA เพื่อมาแข่งตีตลาดกับแชตจีพีทีของ OpenAI

## ตัวแบบ
LaMDA ใช้แบบจำลองภาษา ทรานส์ฟอร์เมอร์ ในส่วนของตัวถอดรหัส ได้รับการฝึกด้วยคลังข้อความทั้งหมดจำนวน 1.56 ล้านล้านคำ ซึ่งรวมทั้งเอกสารและบทสนทนา และได้รับการใส่คำอธิบายประกอบเพิ่มเติมในส่วนของ ความสมเหตุสมผล (sensibleness) ความน่าสนใจ (interestingness) และความปลอดภัย (safety) ได้มีการปรับแต่งอย่างละเอียดผ่านการฝึกอบรมเพิ่มเติมโดยใช้ข้อมูลการตอบสนอง การทดสอบของกูเกิลได้แสดงให้เห็นว่า LaMDA มีประสิทธิภาพเหนือกว่ามนุษย์ในด้านของความน่าสนใจ LaMDA ปรับปรุงความถูกต้องแม่นยำของข้อเท็จจริงที่มอบให้กับผู้ใช้โดยการโต้ตอบกับแบบจำลองทรานส์ฟอร์เมอร์และระบบค้นข้อมูลภายนอก

การทดสอบดำเนินการในแบบจำลองที่แตกต่างกัน 3 แบบ โดยรุ่นที่ใหญ่ที่สุดมีพารามิเตอร์ที่ไม่ฝังถึง 137 พันล้านตัว

## อ้างอิง

หมวดหมู่:แบบจำลองภาษาขนาดใหญ่
หมวดหมู่:ปรัชญาปัญญาประดิษฐ์
หมวดหมู่:ซอฟต์แวร์ของกูเกิล
หมวดหมู่:จักรกลสนทนา
มหาวิทยาลัยมาเก๊า

**มหาวิทยาลัยมาเก๊า** (**UM** หรือ **UMAC**) เป็นมหาวิทยาลัยวิจัยของรัฐของมาเก๊า ตั้งอยู่บนเกาะเฮงฉิน เมืองจูไห่ มณฑลกวางตุ้ง บนที่ดินที่เช่าและอยู่ภายใต้เขตอำนาจของรัฐบาลมาเก๊า

มหาวิทยาลัยมาเก๊าได้จัดตั้งห้องปฏิบัติการหลักของรัฐสามแห่งด้วยการอนุมัติจากกระทรวงวิทยาศาสตร์และเทคโนโลยีของจีน ได้แก่ ห้องปฏิบัติการหลักของรัฐด้าน VLSI อนาล็อกและสัญญาณผสม ห้องปฏิบัติการหลักของรัฐด้านการวิจัยคุณภาพด้านการแพทย์แผนจีน และห้องปฏิบัติการหลักของรัฐด้านอินเทอร์เน็ตของสรรพสิ่งสำหรับเมืองอัจฉริยะ

ในปี 2020 คณะบริหารธุรกิจของมหาวิทยาลัยมาเก๊าเป็นคณะที่ 99 ของโลกและเป็นคณะบริหารธุรกิจแห่งแรกในมาเก๊า ที่ได้รับการรับรองจาก European Quality Improvement System, Association to Advance Collegiate Schools of Business และ Association of Master of Business Administration ทั้ง 3 แห่ง

## ประวัติ

### มหาวิทยาลัยเอเชียตะวันออก
ในเดือนมีนาคม 1981 ได้มีการก่อตั้ง**มหาวิทยาลัยเอเชียตะวันออก** ซึ่งเป็นมหาวิทยาลัยเอกชนและในช่วงแรกนักเรียนส่วนใหญ่มาจากฮ่องกง

จากการลงนามในปฏิญญาร่วมจีน-โปรตุเกสในปี 1987 เพื่อตอบสนองความต้องการกำลังคนในช่วงเปลี่ยนผ่าน ก่อนมาเก๊ากลับคืนเป็นของจีน มูลนิธิมาเก๊าภายใต้รัฐบาลโปรตุเกส ได้ซื้อมหาวิทยาลัยเอเชียตะวันออกในปี 1988 ในราคา 130 ล้านปาตากา

### มหาวิทยาลัยมาเก๊า
ในปี 1991 สภานิติบัญญัติมาเก๊า ได้ประกาศใช้ *กฤษฎีกาฉบับที่ 50/91/M* เพื่อก่อตั้งมหาวิทยาลัยมาเก๊าเป็นสถาบันอุดมศึกษาแห่งใหม่ และโอนสิทธิทั้งหมดของมหาวิทยาลัยเอเชียตะวันออกให้กับมหาวิทยาลัยมาเก๊าโดยไม่ต้องมีพิธีการใดๆ หลักสูตรการศึกษาระดับสูง ครู และเจ้าหน้าที่บริหารของมหาวิทยาลัยเอเชียตะวันออกทั้งหมด ยกเว้นหลักสูตรการศึกษาระดับสูงของสถาบันโพลีเทคนิค ก็ได้รับการโอนไปยังมหาวิทยาลัยมาเก๊าด้วยเช่นกัน สถาบันโพลีเทคนิคแห่งมหาวิทยาลัยเอเชียตะวันออกในขณะนั้นจึงได้แยกมาก่อตั้งเป็นสถาบันการศึกษาอิสระของรัฐในชื่อ สถาบันโพลีเทคนิคมาเก๊า (ปัจจุบันคือมหาวิทยาลัยโพลีเทคนิคมาเก๊า) บัณฑิตวิทยาลัยและวิทยาลัยเปิดของมหาวิทยาลัยเอเชียตะวันออกที่ไม่ได้ถูกซื้อโดยรัฐบาลมาเก๊า ถูกควบรวมกันเป็นสถาบันอุดมศึกษาเอกชนในชื่อ วิทยาลัยเปิดเอเชียตะวันออก (ปัจจุบันคือ มหาวิทยาลัยกรุงมาเก๊า)

ในปี 1999 มีการส่งมอบมาเก๊าให้จีน กฎบัตรฉบับใหม่ของมหาวิทยาลัยมาเก๊าได้รับการอนุมัติอย่างเป็นทางการจากสภานิติบัญญัติมาเก๊า และมีผลบังคับใช้ในเดือนกันยายน 2006

ในปี 2009 คณะมนตรีรัฐกิจสาธารณรัฐประชาชนจีนได้อนุญาตให้รัฐบาลมาเก๊ามีอำนาจศาลเหนือวิทยาเขตใหม่ของมหาวิทยาลัยที่ตั้งอยู่บนเกาะเฮงฉิน มณฑลกวางตุ้ง เมื่อวันที่ 20 ธันวาคม 2009 หู จิ่นเทา  ประธานาธิบดีจีนและเลขาธิการพรรคคอมมิวนิสต์ในขณะนั้น ได้เป็นประธานในพิธีวางศิลาฤกษ์อาคารวิทยาเขตแห่งใหม่ ในช่วงต้นปี 2013 สภานิติบัญญัติมาเก๊าได้ผ่านกฎหมายฉบับที่ 3/2013 ที่กำหนดให้ใช้กฎหมายมาเก๊าในมหาวิทยาลัย โดยมีผลบังคับใช้ตั้งแต่วันเปิดทำการเป็นต้นไป เมื่อวันที่ 5 พฤศจิกายน วัง หยาง รองนายกรัฐมนตรีในขณะนั้นได้เป็นประธานในพิธีเปิดวิทยาเขตแห่งใหม่ มหาวิทยาลัยมาเก๊าเริ่มจัดการเรียนการสอนทั้งหมดในวิทยาเขตใหม่ในปีการศึกษา 2014-2015

## หมายเหตุ

## อ้างอิง

## อ่านเพิ่มเติม

* 

## แหล่งข้อมูลอื่น

* 
* 
หมวดหมู่:บทความที่มีข้อความภาษาโปรตุเกส
หมวดหมู่:บทความที่มีข้อความภาษาจีน
หมวดหมู่:Coordinates on Wikidata
หมวดหมู่:มาเก๊า
หมวดหมู่:สถาบันอุดมศึกษาในประเทศจีน
ไทปา

**ไทปา** (, ; ) เป็นพื้นที่ในมาเก๊า ซึ่งตั้งอยู่บนเกาะที่อยู่ห่างจากคาบสมุทรมาเก๊า ไปทางใต้ 2.5 กิโลเมตร และอยู่ทางตะวันออกของเกาะเฮงฉิน ซึ่งเป็นส่วนหนึ่งของเมืองจูไห่ ประเทศจีน โดยไทปาตั้งอยู่ในครึ่งทางเหนือของเกาะ และเชื่อมต่อกับโคโลอาน ซึ่งเคยเป็นเกาะอีกเกาะหนึ่ง ผ่านพื้นที่ที่เรียกว่าโคไทซึ่งเกือบทั้งหมดสร้างขึ้นบนที่ดินที่ถมทะเลระหว่างเกาะเดิมทั้งสอง ประชากรของไทปาส่วนใหญ่อยู่ชานเมือง ในทางปกครอง ตำบล Freguesia de Nossa Senhora do Carmo มีเขตแดนส่วนใหญ่ตรงกับเกาะไทปาเดิม ยกเว้นส่วนหนึ่งของตำบลที่อยู่บนเกาะเฮงฉิน ซึ่งเป็นที่ตั้งของมหาวิทยาลัยมาเก๊า

ไทปาไทปาเป็นที่ตั้งของสนามบินนานาชาติมาเก๊า สโมสรจ็อกกี้มาเก๊า  สนามกีฬามาเก๊า มหาวิทยาลัยมาเก๊า มหาวิทยาลัยกรุงมาเก๊า มหาวิทยาลัยการท่องเที่ยวมาเก๊า และมหาวิทยาลัยวิทยาศาสตร์และเทคโนโลยีมาเก๊า
thumb| แผนที่มาเก๊าและบริเวณใกล้เคียงในปี ค.ศ. 1912 ไทปายังเป็นเกาะสองเกาะ
right|thumb| สวนสาธารณะกลางไทปา

## อ้างอิง

## แหล่งข้อมูลอื่น

* ภาพถ่ายดาวเทียมของเกาะไทปาจาก Google Maps

หมวดหมู่:อดีตอาณานิคมของโปรตุเกส
หมวดหมู่:บทความที่มีข้อความภาษาจีนตัวเต็ม
หมวดหมู่:บทความที่มีข้อความภาษาโปรตุเกส
หมวดหมู่:บทความที่มีข้อความภาษาจีน
หมวดหมู่:Coordinates on Wikidata
หมวดหมู่:มาเก๊า
อดัม มิตส์เควิตช์

**อดัม แบร์นาร์ด มิตส์เควิตช์** (; 24 ธันวาคม ค.ศ. 1798 – 26 พฤศจิกายน ค.ศ. 1855) เป็นกวี นักเขียนบทละคร นักเขียนเรียงความ นักแปลและนักเคลื่อนไหวทางการเมืองชาวโปแลนด์ ได้รับการยกย่องว่าเป็นกวีที่ยิ่งใหญ่ที่สุดของโปแลนด์ มิตส์เควิตช์ถือเป็นกวีแห่งชาติโปแลนด์ ลิทัวเนียและเบลารุส และมีอิทธิพลอย่างสูงต่อวรรณกรรมยูเครน เขาเป็นหนึ่งใน "สามกวี" ของโปแลนด์ ร่วมกับยูลยูช สวอวัตสกีและซึกมุนต์ กราชิญสกี นอกจากนี้ยังเป็นหนึ่งในกวีสลาฟ และยุโรป คนสำคัญ มิตส์เควิตช์เป็นนักเขียนบทละครแถวหน้าของยุคจินตนิยมในโปแลนด์ เทียบเท่ากับลอร์ดไบรอนของอังกฤษ และเกอเทอของเยอรมนี

ผลงานสำคัญของมิตส์เควิตช์ ได้แก่ บทละครเชิงร้อยกรอง *[[จาดือ]]* () และมหากาพย์ประจำชาติโปแลนด์ *[[ปันตาแดอุช]]* () รวมถึงกวีนิพนธ์เล่าเรื่อง *[[คอนราด วัลเลนรอด]]* () และ *[[กราชือนา]]* () ซึ่งผลงานเหล่านี้บันดาลใจให้ชาวโปแลนด์ลุกขึ้นต่อต้านราชาธิปไตยฮาพส์บวร์ค ราชอาณาจักรปรัสเซียและจักรวรรดิรัสเซียที่ร่วมกันแบ่งโปแลนด์

มิตส์เควิตช์เกิดใน ค.ศ. 1798 ที่เมืองซาออแช (ซาโวชเชในปัจจุบัน) ซึ่งเดิมเป็นดินแดนของแกรนด์ดัชชีลิทัวเนียในเครือจักรภพโปแลนด์–ลิทัวเนีย แต่ขณะนั้นตกเป็นของรัสเซีย เขามีส่วนในการเรียกร้องเอกราชของโปแลนด์ตั้งแต่สมัยยังเป็นนักศึกษา ก่อนถูกจับกุมและเนรเทศไปยังตอนกลางของรัสเซียใน ค.ศ. 1824 หลังถูกเนรเทศนานห้าปี มิตส์เควิตช์ได้รับอนุญาตให้เดินทางออกนอกประเทศ เขาเดินทางไปเยอรมนี อิตาลีและฝรั่งเศส ที่นั่นเขาเป็นศาสตราจารย์ด้านภาษาสลาฟที่กอแลฌเดอฟร็องส์ ควบคู่ไปกับการเขียนบทกวีและการเคลื่อนไหวทางการเมือง มิตส์เควิตช์เดินทางไปยังคอนสแตนติโนเปิล เมืองหลวงของจักรวรรดิออตโตมันใน ค.ศ. 1855 เพื่อช่วยเหลือกองทัพโปแลนด์ที่รบกับรัสเซียในสงครามไครเมีย ก่อนจะล้มป่วยด้วยอหิวาตกโรค และเสียชีวิตหลังจากนั้นไม่นาน

มิตส์เควิตช์แต่งงานกับเซลินา ชือมานอฟสกาใน ค.ศ. 1834 ทั้งคู่มีบุตรด้วยกัน 6 คน ร่างของเขาหลังเสียชีวิตถูกฝังที่เมืองมงมอแร็งซี จังหวัดวาล-ดวซในฝรั่งเศส ก่อนจะย้ายมาฝังที่อาสนวิหารวาแวลที่เมืองกรากุฟในโปแลนด์

## อ้างอิง

## แหล่งข้อมูลอื่น

* 
*  ใน *[[สารานุกรมบริแทนนิกา]]* ฉบับที่ 11 (ค.ศ. 1911, เล่มที่ 18)
*  ที่ *[[โครงการกูเทินแบร์ค]]*

หมวดหมู่:นักเขียนชาวโปแลนด์
หมวดหมู่:เสียชีวิตจากอหิวาตกโรค
หมวดหมู่:บุคคลที่เกิดในปี พ.ศ. 2341
หมวดหมู่:บุคคลที่เสียชีวิตในปี พ.ศ. 2398
ตำบลไร่รถ

**ไร่รถ** เป็นตำบลในอำเภอดอนเจดีย์ จังหวัดสุพรรณบุรี 

## ที่ตั้งและอาณาเขต
ตำบลไร่รถ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลดอนเจดีย์
* **ทิศตะวันออก** ติดต่อกับตำบลบางงาม และตำบลมดแดง (อำเภอศรีประจันต์)
* **ทิศใต้** ติดต่อกับตำบลบ้านโพธิ์ และตำบลตลิ่งชัน (อำเภอเมืองสุพรรณบุรี)
* **ทิศตะวันตก** ติดต่อกับตำบลสระกระโจม

## ประวัติ
ไร่รถ เดิมเป็นตำบลของอำเภอเมืองสุพรรณบุรี จังหวัดสุพรรณบุรี ปี พ.ศ. 2490 ทางราชการได้แยกพื้นที่ด้านทิศใต้ของตำบลไร่รถ 4 หมู่บ้าน ได้แก่ หมู่ 1 บ้านสามทอง, หมู่ 2 บ้านตลิ่งชัน, หมู่ 3 บ้านหนองศาลา, หมู่ 4 บ้านหนองแต้ ออกไปตั้งเป็น ตำบลตลิ่งชัน และลำดับหมู่บ้านในตำบลไร่รถใหม่

ปี พ.ศ. 2504 ทางอำเภอศรีประจันต์ ได้แยกพื้นที่ออกไปเป็นกิ่งอำเภอดอนเจดีย์ ปี พ.ศ. 2505 ตำบลไร่รถแจ้งแก่ทางราชการว่าประชาชนไปติดต่อราชการกับกิ่งอำเภอดอนเจดีย์ที่ตั้งขึ้นใหม่ สะดวกกว่าไปติดต่อกับอำเภอเมืองสุพรรณบุรี จึงโอนพื้นที่ตำบลไร่รถเข้าไปสมทบในการปกครองของทางกิ่งอำเภอ

ปี พ.ศ. 2549 นายสมศักย์ ภูรีศรีศักดิ์ ผู้ว่าราชการจังหวัดสุพรรณบุรี ได้แบ่งพื้นที่หมู่ 7 บ้านสำนักโก แยกตั้งเป็นหมู่บ้านใหม่ เป็น หมู่ 10 บ้านหนองระกำ

## การปกครองส่วนภูมิภาค

### การปกครองส่วนภูมิภาค
ตำบลไร่รถแบ่งพื้นที่การปกครองออกเป็น 10 หมู่บ้าน ได้แก่
* **หมู่ที่ 1** บ้านไร่รถ
* **หมู่ที่ 2** บ้านหนองนา
* **หมู่ที่ 3** บ้านจิกรากข่า
* **หมู่ที่ 4** บ้านหนองแจง
* **หมู่ที่ 5** บ้านช่องพิกุล
* **หมู่ที่ 6** บ้านดงกระเชา
* **หมู่ที่ 7** บ้านสำนักโก
* **หมู่ที่ 8** บ้านทุ่งนาทอง
* **หมู่ที่ 9** บ้านดงตาพา
* **หมู่ที่ 10** บ้านหนองระกำ

### การปกครองส่วนท้องถิ่น
ตำบลไร่รถเดิมมีฐานะเป็นสภาตำบลไร่รถ ในปี พ.ศ. 2517 ต่อมาปี พ.ศ. 2538 สภาตำบลไร่รถมี 9 หมู่บ้าน พื้นที่ 60.29 ตารางกิโลเมตร ประชากร 7,287 คน และ 1,671 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลไร่รถอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลไร่รถ

## อ้างอิง

ไร่รถ
ไร่รถ
การเลือกตั้งรัฐสภาในประเทศจอร์เจีย พ.ศ. 2567

ประเทศจอร์เจียจัดการเลือกตั้งรัฐสภาในวันที่ 26 ตุลาคม 2024

พรรคฝันจอร์เจีย (GD) ซึ่งชนะที่นั่งส่วนใหญ่ในการเลือกตั้ง รณรงค์ผ่านนโยบาย "พิทักษ์สันติสุข" ผ่าน "นโยบายที่ทำได้จริง" ต่อรัสเซียท่ามกลางสงครามในยูเครน, นโยบายอนุรักษนิยมทางสังคม โดยเฉพาะ "กฎหมายโฆษณาชวนเชื่อกลุ่มคนที่มีความหลากหลายทางเพศ" และการให้ความสำคัญแก่ตำแหน่งของคริสตจักรออร์ทอดอกซ์จอร์เจียในรัฐธรรมนูญ, การออกฎหมายที่ทำให้บรรดาพรรคฝ่ายค้านผิดกฎหมาย ผ่านข้อกล่าวหาว่านำพาประเทศสู่สงครามกับรัสเซียในปี 2008" และ "ให้คยามชอบธรรมแก่ระบบการทารุณกรรมและความรุนแรง" ในสมัยรัฐบาลของพรรคเหล่านั้น, ตั้งเงื่อนไขในการเข้าร่วมกับสหภาพยุโรปก็ต่อเมื่อ "เป็นไปตามเงื่อนไขเฉพาะของประเทศ" (playing by Georgian rules) และการทวงคืนดินแดนที่ถูกยึดครองโดยรัสเซีย ผ่านการเรียกร้องโดยตรงต่อเครมลิน

ในช่วงก่อนการเลือกตั้ง บรรดาพรรคฝั่งตรงข้ามของ GD มุ่งเน้นไปที่การวิจารณ์การแปรพักตร์ของ GD ไปเข้าร่วมกับรัสเซีย และการขาดความพยายามในการผลักดันประเทศให้ผ่านข้อกำหนดของคณะกรรมาธิการยุโรปเพื่อการเข้าร่วมสหภาพยุโรป

ก่อนการเลือกตั้ง ประเทศเจอร์เจียเผชิญกับการประท้วงใหญ่ตั้งแต่ปี 2023 ที่คัดค้านการออกกฎหมายกำหนดให้ทุกองค์กรที่ได้รับเงินสนับสนุนจากต่างชาติต้องขึ้นทะเบียนเป็น "สายลับต่างชาติ" ซึ่งถูกวิจารณ์ว่าเป็นกฎหมายอำนาจนิยม รวมถึงส่งผลกระทบต่อความสัมพันธ์กับโลกตะวันตก ดังที่แสดงออกผ่านการที่สหรัฐคว่ำบาตรและปฏิเสธการเข้าประเทศแก่เจ้าหน้าที่ระดับสูงของจอร์เจีย และสหภาพยุโรปแช่แข็งสถานะการเสนอตัวเป็นสมาชิกสหภาพยุโรปของจอร์เจียโดยพฤตินัย

พรรคฝันจอร์เจียชนะที่นั่งส่วนใหญ่ในการเลือกตั้งด้วยคะแนนมากกว่า 53% ในชณะที่พันธมิตรพรรคใหญ่ที่เหลืออีกสี่พรรคที่ร่วมกันไม่เข้าร่วมกับฝันจอร์เจียตามข้อตกลงจอร์เจีย ได้รับคะแนนเสียงรวมกีย 37.78% คะแนนเสียงของฝันจอร์เจียได้รับมากเป็นพิเศษในแถบบชนบท ทั้ง ซัมชเฆ-ยาวาเฆตี, กเวมอการ์ตลี, สวาเนตี, ราชา-เลฆูมี, กูรียา และ อาดรายา ส่วนพรรคฝ่ายตรงข้ามชนะที่นั่งในเมืองหลวงตบีลีซี และ รุสตาวี ส่วนในเมืองใหญ่อื่น ๆ มีคะแนนสูสีกัน ฝันจอร์เจียแพ้อย่างราบคาบในคะแแนเสียงของชาวจอร์เจียโพ้นทะเล

การเลือกตั้งนี้เต็มไปด้วยข้อครหาและเหตุการณ์การซื้อเสียงและการลงไพ่ไฟ ไปจนถึงการกดดันและข่มขู่ผู้ลงคะแนนเสียง ผู้นำบรรดาพรรคฝ่ายค้านและประธานาธิบดี ซาลอเม ซูราบิชวีลี กล่าวหาว่าพรรคฝันจอร์เจีย "โกงการเลือกตั้ง" และปฏิเสธการยอมรับผลคะแนนเลือกตั้ง

## อ้างอิง

หมวดหมู่:การเลือกตั้งในปี พ.ศ. 2567
หมวดหมู่:ประเทศจอร์เจียในปี พ.ศ. 2567
หมวดหมู่:การเมืองจอร์เจีย
ฝันจอร์เจีย

**ฝันจอร์เจีย – จอร์เจียประชาธิปไตย** (; **GD**, ) หรือเรียกว่า **คอตเซบี** (อักษรโรมัน: Kotsebi) เป็นพรรคการเมืองประชานิยมในประเทศจอร์เจีย ผู้นำรัฐบาลปัจจุบัน

พรรคก่อตั้งขึ้นเมื่อวันที่ 19 เมษายน 2012 โดยมหาเศรษฐีและออลีการ์ค บีจีนา อีวานิชวีลี พรรคชนะการเลือกตั้งทั่วไปในปีแรก ในฐานะส่วนหนึ่งของพันธมิตรฝันจอร์เจีย ซึ่งมีทั้งพรรคเสรีนิยมเอียงตะวันตก จนถึงพรรคชาตินิยมต่อต้านเนโท ต่อมาพรรคชนะการเลือกจั้งด้วยตัวพรรคเองเดี่ยว ๆ ในปี 2016, 2020 และ 2024

พรรคในอดีตเคยประกาศตัวเป็นและได้รับการบรรยายว่าเป็นพรรคซ้ายกลาง เอียงยุโรป กระนั้น พรรคค่อย ๆ กลายสภาพมาเป็นพรรคที่อนุรักษนิยมทางวัฒนธรรม, ต่อต้านเสรีนิยม และ ต่อต้านยุโรป ข้อวิจารณ์หลักของพรรคในปัจจุบันตราหน้าพรรคว่าต่อต้านตะวันตกแต่เอียงข้างรัสเซีย กระนั้นพรรคปฏิเสธ นอกจากนี้พรรคยังเคยถูกกล่าวหาหลายครั้งว่ามีการซื้อขายเสียง, ยับยั้งขบวนการประชาธิปไตย, อำนาจนิยม และ ปกครองแบบอัตตาธิปไตย

นับตั้งแต่การรุกรานยูเครนโดยรัสเซีย พรรคฝันจอร์เจียมีความเกี่ยวข้องกับการแพร่กระจายวาทกรรมต่อต้านตะวันตก รวมถึงข้อกล่าวอ้างเท็จว่าด้วย "พรรคสงครามโลก" ซึ่งพยายามจะผลักให้จอร์เจียก่อสงครามกับรัสเซีย

## อ้างอิง

หมวดหมู่:พรรคการเมืองจอร์เจีย
หมวดหมู่:พรรคการเมืองที่ก่อตั้งในปี พ.ศ. 2555
หมวดหมู่:พรรคการเมืองประชานิยมฝ่ายขวา
PaLM

**PaLM** (ย่อมาจาก Pathways Language Model) เป็นหนึ่งในแบบจำลองภาษาขนาดใหญ่ ที่พัฒนาโดยกูเกิล เวอร์ชันล่าสุดคือ PaLM2 ซึ่งประกาศในงาน Google I/O 2023

PaLM มีความต่างจาก LaMDA ซึ่งเป็นแบบจำลองภาษาขนาดใหญ่ที่เชี่ยวชาญด้านการสนทนาที่ทางกูเกิลประกาศในปี 2021 ตรงที่ได้รับการพัฒนาโดยคำนึงถึงการใช้งานที่หลากหลายมากกว่า ในเดือนมีนาคม 2023 กูเกิลได้เผยแพร่ API บางส่วนของ PaLM บางส่วนให้นักพัฒนาทั่วไปเข้าถึงได้

## ความสามารถ
เมื่อเทียบกับ LaMDA ซึ่งพัฒนาโดยกูเกิลเหมือนกันซึ่งเป็นแบบจำลองภาษาขนาดใหญ่ที่เชี่ยวชาญด้านการสนทนา PaLM เป็นแบบจำลองภาษาขนาดใหญ่ที่มีประสิทธิภาพสูงซึ่งไม่เพียงแต่เก่งในการสนทนาเท่านั้น แต่ยังรวมถึงการสร้างประโยคและการจำแนกประเภทด้วย จำนวนพารามิเตอร์น้ำหนักซึ่งเป็นหนึ่งในตัวชี้วัดประสิทธิภาพอยู่ที่ 540 พันล้าน เมื่อเทียบกับคู่แข่งอย่าง GPT-3 (175 พันล้าน), GPT-3.5 (355 พันล้าน), LLaMA (65 พันล้าน) รวมถึง LaMDA ของกูเกิลเอง (137 พันล้าน) แล้วถือว่าสูงกว่ามาก ด้วยเหตุนี้ทางกูเกิลจึงอ้างว่าได้ปรับปรุงความสามารถการประมวลผลภาษาธรรมชาติ อย่างมีนัยสำคัญ เช่น คำถามและคำตอบ และการอ่านบริบท และได้ประสิทธิภาพที่เหนือกว่าแบบจำลองภาษาขนาดใหญ่ที่กล่าวมาข้างต้นหรือ LLaMA ที่พัฒนาโดยเมตา PaLM2 เวอร์ชันล่าสุดยังรองรับมากกว่า 100 ภาษา ทำให้สามารถทำการแปลได้หลายภาษา นอกจากนี้ การอ่านบริบท ทักษะการคำนวณ และการคิดเชิงตรรกะยังแข็งแกร่งขึ้น และตอนนี้ยังสามารถเข้าใจ สุภาษิต ปริศนา อุปมาอุปไมย อุปลักษณ์ และ สำนวน ได้แล้ว

อย่างไรก็ตาม มีปัญหาต่าง ๆ เช่น การเพิ่มพลังการประมวลผลที่จำเป็นเนื่องจากพารามิเตอร์ที่เพิ่มขึ้น ซึ่งตรงจุดนี้ LLaMA ได้รับการออกแบบให้ทำงานบน GPU ตัวเดียวโดยจงใจลดจำนวนพารามิเตอร์ การวิจัยโดยมหาวิทยาลัยและบริษัทต่าง ๆ แสดงให้เห็นว่ามีประสิทธิภาพเทียบเท่ากับแบบจำลองภาษาขนาดใหญ่เช่น GPT-3 และเนื่องจากทำงานบน GPU ตัวเดียว จึงสามารถใช้บนคอมพิวเตอร์ส่วนบุคคลที่บ้านได้

## อ้างอิง

หมวดหมู่:แบบจำลองภาษาขนาดใหญ่
กูเกิลเอไอ

**กูเกิลเอไอ** (Google AI หรือ Google.ai) เป็นแผนกหนึ่งของกูเกิลที่ทำหน้าที่เกี่ยวข้องกับปัญญาประดิษฐ์ สุนทร ปิจาอี ประธานเจ้าหน้าที่บริหารของกูเกิลได้ประกาศอย่างเป็นทางการถึงการก่อตั้งแผนกนี้ที่งาน Google I/O ในปี 2017

ไลบรารี TensorFlow สำหรับสร้างโครงข่ายประสาทเทียมได้ถูกพัฒนาขึ้นโดยแผนกนี้

## โครงการ

* ให้บริการสำหรับ TPU (หน่วยประมวลผลเทนเซอร์) บนคลาวด์ เพื่อพัฒนาซอฟต์แวร์การเรียนรู้ของเครื่อง
* TensorFlow Research Cloud จะให้คลัสเตอร์ TPU บนคลาวด์ฟรี 1,000 คลัสเตอร์แก่นักวิจัยเพื่อดำเนินการวิจัยการเรียนรู้ของเครื่อง โดยมีเงื่อนไขว่าการวิจัยนั้นจะเป็นโอเพนซอร์สและเผยแพร่ผลลัพธ์ในวารสารวิทยาศาสตร์ที่ได้รับการตรวจสอบโดยผู้ทรงคุณวุฒิ
* ณ เดือนตุลาคม 2021 พนักงานของกูเกิลได้เผยแพร่บทความเกี่ยวกับเรื่องนี้มากกว่า 7,400 บทความ

## อ้างอิง

หมวดหมู่:กูเกิล
หมวดหมู่:ปัญญาประดิษฐ์
หน่วยประมวลผลเทนเซอร์

**หน่วยประมวลผลเทนเซอร์** (Tensor processing unit, **TPU**) เป็นวงจรรวมเฉพาะงาน (ASIC) ที่พัฒนาโดยกูเกิลซึ่งเพื่อใช้ในด้านการเรียนรู้ของเครื่อง เมื่อเปรียบเทียบกับหน่วยประมวลผลกราฟิกส์ (GPU) การออกแบบตั้งใจลดความแม่นยำในการคำนวณ (ความแม่นยำ 8 บิต) เพื่อให้ได้ IOPS ต่อวัตต์ที่สูงขึ้น และ ไม่มีฮาร์ดแวร์สำหรับการแรสเตอร์ / การลงลายผิวภาพ แม้ว่าชิปจะได้รับการออกแบบมาโดยเฉพาะสำหรับเฟรมเวิร์ก TensorFlow ของกูเกิลแต่ก็ยังใช้ CPU และ GPU สำหรับการเรียนรู้ของเครื่องประเภทอื่น ๆ ได้

กูเกิลใช้ TPU ที่เป็นกรรมสิทธิ์ในเกมแอลฟาโกะพบอี เซ-ดล ในซีรีส์มนุษย์พบโกะจักรกล กูเกิลใช้ TPU เพื่อประมวลผลข้อความในกูเกิล สตรีตวิว ซึ่งสามารถค้นหาข้อความทั้งหมดในฐานข้อมูลสตรีตวิวได้ภายในห้าวัน ในกูเกิล โฟโตส์แต่ละ TPU สามารถประมวลผลรูปภาพได้มากกว่า 100 ล้านภาพต่อวัน TPU ยังใช้ในแรงก์เบรน ซึ่งกูเกิลใช้เพื่อจัดทำผลการค้นหา TPU ได้รับการประกาศที่งาน Google I/O ในปี 2016 แต่กูเกิล มีการใช้งาน TPU ภายในศูนย์ข้อมูลมาตั้งแต่ก่อนหน้านั้นแล้ว

## อ้างอิง

หมวดหมู่:วงจรเบ็ดเสร็จ
TPU

**TPU** เป็นตัวย่อ อาจหมายถึง

* เทอร์โมพลาสติกโพลียูรีเทน (Thermoplastic Polyurethane)
* มหาวิทยาลัยโพลีเทคนิคโตเกียว (Tokyo Polytechnic University)
* มหาวิทยาลัยจังหวัดโทยามะ (Toyama Prefectural University)
* หน่วยประมวลผลเทนเซอร์ (Tensor processing unit) - วงจรรวมเฉพาะงานที่พัฒนาโดยกูเกิลสำหรับการเรียนรู้เชิงลึก ใช้ใน TensorFlow
ทรานส์ฟอร์เมอร์ฝึกล่วงหน้าก่อกำเนิด

right|thumb| โครงสร้าง GPT รุ่นแรกสุด
**ทรานส์ฟอร์เมอร์ฝึกล่วงหน้าก่อกำเนิด** (generative pre-trained transformer, GPT) เป็นชุดของแบบจำลองภาษาขนาดใหญ่ และยังเป็นเฟรมเวิร์กสำหรับปัญญาประดิษฐ์ช่วยสร้าง พัฒนาโดย OpenAI ได้รับการฝึกโดยใช้คลังข้อความขนาดใหญ่เพื่อให้สามารถสร้างประโยคที่เหมือนข้อความของมนุษย์

GPT ใช้เฉพาะส่วนถอดรหัสของสถาปัตยกรรมทรานส์ฟอร์เมอร์ และใช้แนวทางแบบจำลองภาษาเดียวกันกับ Universal Language Model Fine-tuning (ULMFiT) สามารถทำการปรับละเอียด เพื่อใช้ในงานการประมวลผลภาษาธรรมชาติต่าง ๆ เช่น การสร้างข้อความ การแปล และ การจำแนกเอกสาร คำว่า "ฝึกล่วงหน้า" (pre-trained) ในชื่อ หมายถึงกระบวนการฝึกเบื้องต้นโดยคลังข้อความขนาดใหญ่ ในระหว่างที่แบบจำลองเรียนรู้ที่จะคาดเดาคำที่ตามหลังแต่ละประโยค นี่เป็นรากฐานที่มั่นคงซึ่งช่วยให้แบบจำลองทำงานได้อย่างถูกต้องแม้จะมีข้อมูลจำนวนจำกัดสำหรับกระบวนแยกเฉพาะ

## ประวัติศาสตร์
เมื่อวันที่ 11 มิถุนายน 2018 บริษัท OpenAI ได้เผยแพร่บทความ "Improving Language Understanding by Generative Pre-Training" ซึ่งเป็นบทความแรกที่เพยแพร่เนื้อหาเกี่ยวกับ GPT

ณ เวลานั้น แบบการประมวลผลภาษาธรรมชาติของระบบประสาทที่มีประสิทธิภาพดีที่สุดใช้การเรียนรู้แบบมีผู้สอนเป็นหลักจากข้อมูลที่มีการติดฉลากกำกับด้วยตนเองจำนวนมาก การพึ่งพาการเรียนรู้แบบมีผู้สอนไม่เพียงแต่มีข้อจำกัดตรงที่ต้องการใช้ชุดข้อมูลที่มีคำอธิบายประกอบที่ทำมาอย่างดีพอเท่านั้น แต่ยังทำให้การฝึกแบบจำลองขนาดใหญ่มากมีราคาแพงและใช้เวลานานมาก ในหลายภาษา (เช่น ภาษาสวาฮีลี และ ภาษาครีโอลเฮติ) เป็นเรื่องยากที่จะแปลและตีความโดยใช้แบบจำลองดังกล่าว เนื่องจากไม่มีข้อความสำหรับการสร้างคลังข้อมูล ในขณะที่แนวทางการเรียนรู้แบบกึ่งมีผู้สอนของ GPT ช่วยให้สามารถทำได้ โดยการฝึกประกอบด้วย 2 ขั้นตอน คือ การฝึกแบบจำลองก่อกำเนิดแบบไม่มีผู้สอนเพื่อให้ได้พารามิเตอร์น้ำหนักสำหรับแบบจำลองภาษาตั้งต้น จากนั้นจึงใช้แบบจำลองจำแนกแบบมีผู้สอนทำการปรับละเอียดให้เข้ากับงานที่ต้องการใช้

การฝึกใช้ NVIDIA Quadro P600 ทั้งหมด 8 แผ่น ใช้เวลา 30 และประสิทธิภาพการดำเนินการอยู่ที่ 33% เท่ากับ 0.96 petaFLOPS / วัน

## แบบจำลองรากฐาน

## อ้างอิง

หมวดหมู่:ซอฟต์แวร์ในปี พ.ศ. 2561
หมวดหมู่:โครงข่ายประสาทเทียม
หมวดหมู่:แบบจำลองภาษาขนาดใหญ่
หมวดหมู่:โอเพนเอไอ
ชเทิร์น (นิตยสาร)

***ชเทิร์น*** (; , แปลว่า: "ดาว", เขียนในรูปพิมพ์เล็กทั้งหมด) เป็นนิตยสารเหตุการณ์ปัจจุบันภาษาเยอรมันชนิดมีภาพประกอบ เนื้อหาเอียงซ้าย-เสรีนิยมที่ตีพิมพ์ในฮัมบวร์ค ประเทศเยอรมนี โดยกรูเนอร์อุนท์ยาร์ บริษัทลูกของเบอร์เทิลส์มัน ในสมัยบรรณาธิการ (1948–1980) ของผู้ก่อตั้ง เฮนรี นันเนิน มียอดอ่านอยู่ที่ 1.5 ถึง 1.8 ล้านครั้ง ถือเป็นนิตยสารที่ใหญ่ที่สุดในยุโรปสำหรับนิตยสารประเภทนี้

*ชเทิร์น* เคยทำเนื้อหาสืบสวนสอบสวนที่มาและธรรมชาติของโศกนาฏกรรมในอดีตของเยอรมนี ซึ่งถือว่าแปลกใหม่สำหรับนิตยสารทั่สไปในเยอรมนีตะวันตกสมัยหลังสงคราม โดยเฉพาะอย่างยิ่งในผลงานปี 1975 ของเซบัสเทียน ฮัฟเนอร์ กระนั้นในปี 1983 ความน่าเชื่อถือของนิตยสารเสียหายอย่างหนักหลังการตีพิมพ์และขายข่าวเกี่ยวกับบันทึกประจำวันของฮิตเลอร์ซึ่งต่อมาถูกพบว่าเป็นของปลอมแปลง ในปี 2019 ยอดอ่านลดลงต่ำกว่าห้าแสน เช่นเดียวกับแนวโน้มการอ่านโดยรวมในอุตสาหกรรม

## อ้างอิง

หมวดหมู่:นิตยสารภาษาเยอรมัน
หมวดหมู่:นิตยสารในประเทศเยอรมนี
ตุ้มโฮม

***ตุ้มโฮม*** เป็นรายการโทรทัศน์ไทยประเภทปกิณกะทอล์กโชว์ภาษาอีสาน เพื่อส่งเสริมซอฟต์พาวเวอร์ในภาคตะวันออกเฉียงเหนือของประเทศไทย ดำเนินรายการโดย กิตติ สิงหาปัด และแพทย์หญิง ปรัศวี แสงชาติ ผลิตรายการโดย บริษัท เซิร์ช (ไลฟ์) จำกัด และ บริษัท ฮอตนิวส์ จำกัด ออกอากาศทุกวันจันทร์–ศุกร์ เวลา 17:30–18:00 น. ทางช่อง 3 เอชดี เริ่มออกอากาศครั้งแรกในวันที่ 4 พฤศจิกายน พ.ศ. 2567 ต่อจากรายการ เรื่องเด่นเย็นนี้ ที่ลดเวลาออกอากาศลง และออกอากาศครั้งสุดท้ายในวันที่ 30 มิถุนายน พ.ศ. 2568 เนื่องจากเป็นรายการที่ทดลองออกอากาศชั่วคราว 

## พิธีกร

* กิตติ สิงหาปัด (4 พฤศจิกายน พ.ศ. 2567 – 30 มิถุนายน พ.ศ. 2568)
* แพทย์หญิง ปรัศวี แสงชาติ (6 พฤศจิกายน พ.ศ. 2567 – 30 มิถุนายน พ.ศ. 2568)

## รูปแบบรายการ
*ตุ้มโฮม* เป็นรายการปกิณกะทอล์กโชว์ที่ดำเนินรายการเป็นภาษาอีสานทั้งรายการ โดยคำว่า "ตุ้มโฮม" เป็นภาษาอีสาน แปลว่า "ร่วมกันมาล้อมวงพูดคุยกัน" มีเนื้อหาหลักของรายการอยู่ภายใต้คอนเซ็ปต์ "ร่วมกัน สร้างสรรค์สิ่งดี ตามวิถีอีสาน" นำเสนอวิถีชีวิตของชาวอีสาน เช่น การประกอบอาชีพเกษตรกรรม มนต์เสน่ห์ และตัวอย่างชาวอีสานที่ประสบความสำเร็จ มีแนวคิด วิถีชีวิต และความโดดเด่นในวิชาชีพที่ทำ รวมทั้งตามติดชีวิตคนอีสานในพื้นที่ต่าง ๆ ทั้งในประเทศไทย และที่ไปทำงานต่างประเทศ ซึ่งเรียกตัวเองโดยรวมว่า "อีสานพลัดถิ่น" นอกจากนี้ยังมีการให้สาระความรู้โดยแพทย์หญิงปรัศวี แสงชาติ รวมถึงมีศิลปิน นักแสดง และผู้มีชื่อเสียงมาเป็นแขกรับเชิญ

## อ้างอิง

## แหล่งข้อมูลอื่น
* แนะนำรายการ จากเว็บไซต์ 3 พลัส
* 
* 

หมวดหมู่:รายการโทรทัศน์ช่อง 3 เอชดี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2567
หมวดหมู่:รายการทอล์กโชว์ไทยในคริสต์ทศวรรษ 2020
หมวดหมู่:รายการปกิณกะทางโทรทัศน์ไทยในคริสต์ทศวรรษ 2020
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2568
หมวดหมู่:ภาคอีสาน
สมองเลี้ยวซ้าย หัวใจเลี้ยวขวา

**สมองเลี้ยวซ้าย หัวใจเลี้ยวขวา** เป็นละครโทรทัศน์ไทยปี 2563 ที่ดัดแปลงจากหนังสือภาพประกอบ *Turn Left, Turn Right (A Chance of Sunshine)* โดยนักเขียนชาวไต้หวันจิมมี่ เหลียว นำแสดงโดยกวี ตันจรารักษ์, ปราชญา เรืองโรจน์, กรภัทร์ เกิดพันธุ์, อรจิรา แหลมวิไล, ชญานิษฐ์ ชาญสง่าเวช และนภสร วีระยุทธวิไล

กำกับโดยวรเวช ดานุวงศ์ และผลิตโดยจีเอ็มเอ็มทีวี ร่วมกับเลเซอร์แคทสตูดิโอ ละครซีรีส์เรื่องนี้เป็น 1 ใน 13 ละครซีรีส์โทรทัศน์ที่จีเอ็มเอ็มทีวีเปิดตัวในงาน "Wonder Th13teen" เมื่อวันที่ 5 พฤศจิกายน พ.ศ. 2561 เดิมกำหนดออกอากาศในปี พ.ศ. 2562 โดยออกอากาศตอนแรกทางช่องจีเอ็มเอ็ม 25 และไลน์ทีวี ในวันที่ 2 กุมภาพันธ์ พ.ศ. 2563 ออกอากาศทุกวันอาทิตย์ เวลา 21:30 น. และ 23:00 น. (เวลามาตรฐานไทย) ตามลำดับ ละครซีรีส์เรื่องนี้จบลงในวันที่ 5 เมษายน พ.ศ. 2563

## เรื่องย่อ
ไทมีความฝันอยากเป็นช่างแกะสลัก แต่กลับขัดแย้งกับความปรารถนาของพ่อแม่ที่ต้องการให้เขาเรียนด้านการตลาด และแสงเหนือแฟนสาวของเขาที่ต้องการให้เขาเรียนสาขาเดียวกันกับเธอ เขาต้องเลือกระหว่างการใช้ชีวิตตามความคาดหวังของคนอื่นหรือความฝันของตัวเอง

กรรณนักดนตรีหนุ่ม ซึ่งกำลังรอคอยรักแท้ของเขา ได้มาพบกับอาย ในขณะที่ความสัมพันธ์ของพวกเขากำลังดำเนินไปด้วยดี เขาเลือกที่จะออกจากชีวิตเดิมและย้ายไปไต้หวันกับอาย

เมื่อพัทได้รู้ว่าทิชาเพื่อนเก่าของเขากำลังจะแต่งงานกับคนที่เธอรักเขาก็รู้สึกเสียใจมาก ต่อมา พัทได้ค้นพบว่าทิชาประสบอุบัติเหตุและสูญเสียความทรงจำไปชั่วขณะ เธอคิดว่าเธอกำลังคบกับพัท แต่ถึงอย่างนั้น เขาก็ยังตัดสินใจที่จะคืนเธอให้กับแฟนตัวจริงของเธอ

พวกเขาทั้งสามต้องเผชิญกับปัญหาของตนเอง จนกระทั่งพวกเขาถูกนำตัวไปที่บาร์ลึกลับแห่งหนึ่ง “ที่ไหนสักแห่งที่พวกเราเท่านั้นที่รู้” ต่อเจ้าของบาร์มอบโอกาสครั้งที่สองให้พวกเขาได้ย้อนเวลากลับไปและเลือกทางเลือกใหม่ว่าจะทำตามหัวใจหรือฟังสมองของตนเอง ไม่ว่าพวกเขาจะเลือกเส้นทางไหน ชีวิตของพวกเขาจะไม่มีวันเหมือนเดิมอีกต่อไป

## นักแสดงและตัวละคร

ด้านล่างนี้คือรายชื่อนักแสดงในซีรีส์:

### นักแสดงหลัก
* กวี ตันจรารักษ์ รับบทเป็น พัท
* ปราชญา เรืองโรจน์ รับบทเป็น กรรณ
* กรภัทร์ เกิดพันธุ์ รับบทเป็น ไท
* อรจิรา แหลมวิไล รับบทเป็น ทิชา
* ชญานิษฐ์ ชาญสง่าเวช รับบทเป็น อาย
* นภสร วีระยุทธวิไล รับบทเป็น เอิน

### นักแสดงสมทบ

* ภัชธร ธนวัฒน์ รับบทเป็น เฌอ
* วรรณวิมล เจนอัศวเมธี รับบทเป็น แสงเหนือ
* สิงโต นำโชค รับบทเป็น ต่อ
* อนุสรณ์ มณีเทศ รับบทเป็น แก๊บ
* ดนัย จารุจินดา รับบทเป็น เจ
* ภัทร เอกแสงกุล รับบทเป็น ซัน
* พัทธดนย์ จันทร์เงิน รับบทเป็น เจมส์
* ชยพล จุฑามาศ รับบทเป็น ม่อน
* ณภัทร พัชรชวลิต

### นักแสดงรับเชิญ

* ปรเมศร์ น้อยอ่ำ รับบทเป็น พ่อของไท
* มิณฑิตา วัฒนกุล รับบทเป็น นิ้ม
* เลโอ โซสเซย์ รับบทเป็น แพทริค
* คารีสา สปริงเก็ตต์ รับบทเป็น คิม
* สุภากาญจน์ เบญจอารักษ์ รับบทเป็น เจสซี่

## อ้างอิง

## แหล่งข้อมูลอื่น

หมวดหมู่:ละครโทรทัศน์ไทยในปี พ.ศ. 2563
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ไทยแนวแฟนตาซี
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ที่กำกับโดย วรเวช ดานุวงศ์
หมวดหมู่:ละครโทรทัศน์ไทย
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์แนวสุขนาฏกรรมแฟนตาซีไทย
หมวดหมู่:ละครโทรทัศน์ไทยในคริสต์ทศวรรษ 2020
เอ ภู่ทอง

**เอ ภู่ทอง** หรือในชื่อที่เรียกในวงการมวยไทยและมวยเขมร "เอ ภูทอง" (,  *เอ ภูถง* ; เกิด ค.ศ.1975, ชื่อในอักษรโรมันมีทั้งสะกดเป็น Eh Phouthong, Ei Phouthang และ Eh Phuthong) เป็นอดีตนักกีฬาอาชีพในกีฬาคิกบอกซิง อดีตพิธีกรรายการโทรทัศน์ และปัจจุบันมีอาชีพเป็นครูมวย  เขามีชื่อเสียงจากการใช้ลูกเตะข้างขวาในการแข่งขันมวยอาชีพ ซึ่งมีอานุภาพมากจนสามารถทำให้คู่ต่อสู้กระดูกแขนหักมามากมาย และถือว่าเป็นหนึ่งในตำนานของวงการมวยเขมร  และเป็นนักกีฬาคิกบอกซิงที่มีชื่อเสียงมากที่สุดของประเทศกัมพูชา นอกจากนี้ เขายังเป็นครูผู้ฝึกสอนของเทิน เธียรา นักมวยคิกบอกซิงระดับแชมเปี้ยนของประเทศกัมพูชา

เอ ภู่ทอง เป็นญาติชั้นหลานลุงของยุทธ ภู่ทอง อดีตผู้ว่าราชการจังหวัดไพรแวงและจังหวัดเกาะกง และเป็นญาติชั้นหลานปู่ของใส่ ภู่ทอง อดีตนักการเมืองกัมพูชาผู้นำชาวไทยเกาะกง

## อ้างอิง

หมวดหมู่:ชาวกัมพูชาเชื้อสายจีน
หมวดหมู่:ชาวกัมพูชาเชื้อสายไทย
หมวดหมู่:บุคคลจากจังหวัดเกาะกง
หมวดหมู่:นักมวยสากลสมัครเล่นชาวกัมพูชา
หมวดหมู่:นักกุนเขมร
พลังงานแบบพัลส์

**พลังงานแบบพัลส์** () เป็นศาสตร์และเทคโนโลยีที่เกี่ยวกับการสะสมพลังงานในช่วงเวลาหนึ่งและปล่อยออกมาทันที เพื่อเพิ่มพลังงานที่เกิดขึ้นในช่วงเวลานั้น ซึ่งสามารถนำไปใช้ในงานต่าง ๆ เช่น การแปรรูปอาหาร การบำบัดน้ำ การใช้งานทางการแพทย์ และอาวุธ

## ภาพรวม
พลังงานมักถูกเก็บไว้ใน สนามไฟฟ้าสถิต (เช่น ตัวเก็บประจุ), สนามแม่เหล็ก (เช่น ขดลวดเหนี่ยวนำ), เป็นพลังงานกล (เช่น ล้อแรงเฉื่อย ที่เชื่อมต่อกับ เครื่องกำเนิดไฟฟ้า), หรือเป็นพลังงานเคมี (เช่น แบตเตอรี่ ที่สามารถจ่ายกระแสสูง หรือ วัตถุระเบิด) เมื่อปล่อยพลังงานทั้งหมดออกมาภายในช่วงเวลาสั้น (เรียกว่าการบีบอัดพลังงาน) จะสามารถส่งพลังงานสูงสุดไปยังโหลดได้

## สถิติพลังงานสูงสุด
มีการบันทึกว่ามีพลังงานที่ถูกปล่อยออกมาสูงถึง 100 เมกะจูล พลังงานสูงสุดเป็น "ไม่กี่ร้อยเทรา-วัตต์" โดยมีแรงดันระหว่าง 10 กิโลโวลต์ถึง 50 เมกะโวลต์ และกระแสไฟระหว่าง 1 กิโลแอมป์ถึง 10 เมกะแอมป์ ณ ปี 2006

## การใช้งาน
ปืนรางไฟฟ้า เป็นหนึ่งในตัวอย่างการใช้งานพลังงานพัลส์ ซึ่งอยู่ในขั้นตอนการวิจัยเนื่องจากมีความซับซ้อนสูง

## ผู้ผลิต
*ABB Pulsed Power ผู้ผลิตผลิตภัณฑ์เซมิคอนดักเตอร์ทดแทน thyratron

## อ้างอิง


หมวดหมู่:กำลัง (ฟิสิกส์)
ศาลาบาร์เซโลนา

**ศาลาบาร์เซโลานา** () หรือ **ศาลาเยอรมัน** (; ) เป็นศาลาของประเทศเยอรมนีในมหกรรมนานาชาติ 1929ที่บาร์เซโลนา ประเทศสเปน ผลงานออกแบบโดยลุดวิก มีซ ฟัน รอเฮอ และ ลิลลี ไรค์ ใช้งานสำหรับส่วนเยอรมนีของมหกรรมอย่างเป็นทางการ ถือเป็นอาคารสำคัญในประวัติศาสตร์ของสถาปัตยกรรมมอเดิร์น เป็นที่รู้จักจากรูปแบบที่เรียบง่ายและการเลือกใช้วัสดุหรูหรา เช่น หินอ่อน, ออนิกซ์ และ ทราเวอร์ทีน ของประดับภายในอาคารออกแบบเป็นพิเศษสำหรับอาคาร เช่น เก้าอี้บาร์เซโลนา อาคารนี้มีอิทธิพลอย่างมากต่อขบวนการสถาปัตยกรรมมอเดิร์น และถูกรื้อถอนในปี 1930 ก่อนจะมีการสร้างใหม่เลียนแบบของเดิมในปี 1986 ซึ่งยังคงอยู่จนถึงปัจจุบัน

## อ้างอิง

หมวดหมู่:สถาปัตยกรรมสมัยใหม่
หมวดหมู่:สิ่งก่อสร้างในบาร์เซโลนา
หมวดหมู่:สิ่งก่อสร้างโดยลูทวิช มีส ฟัน แดร์ โรเออ
หมวดหมู่:สิ่งก่อสร้างที่สร้างเสร็จในปี พ.ศ. 2472
ฆาร์ดิเนสเดลอูมายา

**ฆาร์ดิเนสเดลอูมายา** () เป็นสุสานนอกนครกูเลียกัน รัฐซินาโลอา ประเทศเม็กซิโก ตั้งขึ้นในปี 1969 สุสานนี้เป็นที่รู้จักจากอนุสรณ์ศพที่สร้างให้กับศพของสมาชิกกลุ่มค้ายาเสพติดที่มีทั้งความแปลกใหม่และหรูหรา บ้างสร้างขึ้นให้มีลักษณะเลียนแบบบ้านเรือนของเจ้าของในชีวิตจริง ไปจนถึงสร้างเลียนแบบอนุสรณ์สถานของโลกอย่างทัชมาฮาล

## ศพสำคัญ
* Marcos Arturo Beltrán Leyva (1967–2009) – พ่อค้ายา
* Inés “El Ingeniero” Calderón Quintero (1954–1988) – อาชญากร
* Manuel Clouthier (1934–1989) – นักการเมือง
* Ignacio Coronel Villarreal (1954–2010) – พ่อค้ายา

* Manuel Torres Félix (1958–2012) – พ่อค้ายา

## อ้างอิง
ซาตาโนฟานี

เป็นซีรีส์มังงะญี่ปุ่นที่เขียนและวาดภาพประกอบโดย เริ่มตีพิมพ์ในนิตยสารแนว''เซเน็ง''*[[ยัง แมกกาซีนรายสัปดาห์]]*ของโคดันชะ เมื่อเดือนมีนาคม พ.ศ. 2560 การตีพิมพ์ในนิตยสารสิ้นสุดลงในเดือนกรกฎาคม พ.ศ. 2565 และได้ย้ายตีพิมพ์ไปยังเว็บไซต์และแอป*ยันมากะ เว็บ*ในเดือนกันยายนของปีเดียวกัน

## สื่อสิ่งพิมพ์
*ซาตาโนฟานี*เขียนและวาดภาพประกอบโดย ได้เริ่มตีพิมพ์ลงในนิตยสารมังงะแนว''เซเน็ง'' *[[ยัง แมกกาซีนรายสัปดาห์]]* ของสำนักพิมพ์โคดันชะ เมื่อวันที่ 13 มีนาคม พ.ศ. 2560 ในเดือนกรกฎาคม พ.ศ. 2564 มีการประกาศว่ามังงะเรื่องนี้ได้เข้าสู่ช่วงสุดท้ายแล้ว ซีรีส์นี้ได้สิ้นสุดการตีพิมพ์ลงใน*ยัง แมกกาซีนรายสัปดาห์*เมื่อวันที่ 28 กรกฎาคม พ.ศ. 2566 และได้ย้ายไปที่เว็บไซต์และแอปมังงะ *ยันมากะ เว็บ* เมื่อวันที่ 6 กันยายนของปีเดียวกัน โคดันชะได้รวบรวมตอนต่าง ๆ ตีพิมพ์เป็นเล่ม (*[[ทังโกบง]]*) โดยเล่มแรกออกจำหน่ายวันที่ 6 มิถุนายน พ.ศ. 2560 ณ วันที่ 6 กุมภาพันธ์ พ.ศ. 2569 ได้ออกจำหน่ายไปแล้วจำนวน 36 เล่ม ได้รับการแปลและตีพิมพ์เป็นภาษาไทยโดยสำนักพิมพ์เฟิร์ส เพจ โปร

#### จำนวนเล่ม

## ดูเพิ่ม
**[[หนีตายเกาะนรกล้านปี]]* มังงะอีกเรื่องจากผู้เขียนคนเดียวกัน
**[[เดธโทเปีย]]* มังงะอีกเรื่องจากผู้เขียนคนเดียวกัน

## อ้างอิง

## แหล่งข้อมูลอื่น
*  
*  
* 

หมวดหมู่:มังงะที่ตีพิมพ์ในปี พ.ศ. 2560
หมวดหมู่:อนิเมะและมังงะแนวระทึกขวัญอีโรติก
หมวดหมู่:มังงะของสำนักพิมพ์โคดันชะ
หมวดหมู่:เรือนจำในอนิเมะและมังงะ
หมวดหมู่:การ์ตูนญี่ปุ่นแนวเซเน็ง
หมวดหมู่:เฟิร์ส เพจ โปร
โครงการหนึ่งล้าน

**โครงการหนึ่งล้าน** () เป็นอดีตโครงการที่อยู่อาศัยสาธารณะในประเทศสวีเดนในระหว่างปี 1965 ถึง 1974 โดยรัฐบาลที่นำโดยพรรคประชาธิปไตยสังคมสวีเดนเพื่อรับรองการมีที่อยู่อาศัยที่ราคาเข้าถึงได้และมีคุณภาพสูงแก่พลเมืองสวีเดนทุกคน โครงการนี้ตั้งเป้าจะก่อสร้างบ้านเรือนใหม่รวมหนึ่งล้านหน่วยในระยะเวลาสิบปี โดยโครงการประสบความเลสำเร็จในการสร้างที่อยู่อาศัยใหม่ได้ตามเป้า แต่กระนั้นโครงการยังคงรื้อถอนอาคารเก่ากว่าจำนวนมาก ทำให้จำนวนที่อยู่อาศัยเพิ่มขึ้นโดยสุทธิอยู่ที่ประมาณ 650,000 หน่วย โครงการนี้เป็นส่วนหนึ่งของความพยายามทำให้ที่อยู่อาศัยในสวีเดนเป็นสมัยใหม่ จึงมีการรื้อถอนที่อยู่าศัยเก่าที่รัฐบาลมองว่าไม่ปลอดภัยต่อการอยู่อาศัย เป็นอันตรายต่อสุขภาพ หรือถูกทิ้งร้าง

โครงการนี้ต่างกันกับโครงการที่อยู่อาศัยสังคมที่มีการเสนอมากมายในประเทศพัฒนาแล้วอื่น ๆ ตรงที่โครงการนี้ไม่ได้เพียงตั้งเป้าเฉพาะที่ผู้มีรายได้ต่ำ แต่ยังรวมถึงผู้คนจากทุกระดับขั้นรายได้ ลักษณะโครงการเช่นนี้เป็นลักษณะเอกลักษณ์ประการหนึ่งของรัฐสวัสดิการในสวีเดนซึ่งเน้นย้ำการรวมทุกกลุ่มชั้นรายได้และพลเมืองทุกระดับขั้นทางสังคม อย่างไรก็ตาม นับตั้งแต่ช่วงต้นของปลายศตวรรษที่ 20 นโยบายที่อยู่อาศัยของสวีเดนเริ่มหันมามุ่งเน้นที่การสนับสนุนที่อยู่อาศัยสำหรับผู้มีรายได้ต่ำและชุมชนที่ขาดแคลนมากขึ้น

## อ้างอิง

หมวดหมู่:การเมืองสวีเดน
หมวดหมู่:ที่อยู่อาศัยในประเทศสวีเดน
หมวดหมู่:รัฐสวัสดิการในประเทศสวีเดน
มหาวิหารวาแลร์

**มหาวิหารวาแลร์** () หรือ **ปราสาทวาแลร์** () เป็นโบสถ์โรมันคาทอลิกที่ล้อมด้วยป้อมปราการ ตั้งอยู่ในซีออน แคว้นวาแลส์ ประเทศสวิตเซอร์แลนด์บนยอดเขาหันหน้าออกสู่ปราสาทตูร์บีลงที่อยู่บนเขาตรงข้ามกัน ปัจจุบันได้รับการขึ้นทะเบียนโบราณสถานความสำคัญระดับชาติของสวิตเซอร์แลนด์

ปราสาทวาแลร์ตั้งอยู่เนินเขาวาแลร์ ที่คามสูง  จากระดับน้ำทะเล เหนือเมืองซีออน เขานี้มีพื้นผิวที่ยากต่อการไต่ และสามารถเข้าถึงได้ผ่านทางผาฝั่งตะวันออกเฉียงเหนือเท่านั้น

## อ้างอิง

หมวดหมู่:ปราสาทในประเทศสวิตเซอร์แลนด์
หมวดหมู่:โบสถ์ในประเทศสวิตเซอร์แลนด์
สาวออฟฟิศ 2000 ปี

**สาวออฟฟิศ 2000 ปี** เป็นละครโทรทัศน์ไทยปี 2564 นำแสดงโดยสุชาร์ มานะยิ่ง, ปฐมพงศ์ เรือนใจดี และจุมพล อดุลกิตติพร ละครซีรีส์เรื่องนี้กล่าวถึง โมเมย์ หญิงสาวผู้ถูกสาปให้เป็นอมตะและต้องตกหลุมรักเพื่อขจัดคำสาป

ละครซีรีส์เรื่องนี้ได้รับการประกาศครั้งแรกโดยจีเอ็มเอ็มทีวี ในงาน "New & Next" เมื่อวันที่ 15 ตุลาคม พ.ศ. 2562 สาวออฟฟิศ 2000 ปีออกอากาศตอนแรกในวันที่ 17 กุมภาพันธ์ พ.ศ. 2564 ทางช่องจีเอ็มเอ็ม 25 ออกอากาศทุกวันพุธและพฤหัสบดี เวลา 20:30 น. (เวลามาตรฐานไทย)

## นักแสดงและตัวละคร
ด้านล่างนี้คือรายชื่อนักแสดงในซีรีส์:

### นักแสดงหลัก
* สุชาร์ มานะยิ่ง รับบทเป็น โมเมย์
* ปฐมพงศ์ เรือนใจดี รับบทเป็น หมูทอด
* จุมพล อดุลกิตติพร รับบทเป็น ธาวิน

### นักแสดงสมทบ
* พัทธดนย์ จันทร์เงิน รับบทเป็น กำปั้น
* อัษฎา พานิชกุล รับบทเป็น คุณพรหม
* รัดเกล้า อามระดิษ รับบทเป็น เจ้ก้านยาว
* เฉลิมพล ทิฆัมพรธีรวงศ์ รับบทเป็น โอบ
* พัสกร พลบูรณ์ รับบท เจลลี่
* กรวิชญ์ สูงกิจบูลย์ รับบท กระทิง

### นักแสดงรับเชิญ
* พัชรา ทับทอง รับบทเป็น ปันปัน
* ตะวัน วิหครัตน์ รับบทเป็น แมตต์
* สุทธิภา คงแนวดี รับบทเป็น คู่ควงของคุณพรหม
* สุทธาทิพย์ วุฒิชัยประดิษฐ์ รับบทเป็น พนักงานขายประกันภัย
* จิราวัฒน์ วชิรศรัณย์ภัทร รับบทเป็น ผู้จัดการโรงแรม
* สุพร สังฆภิบาล รับบทเป็น คุณนายไฉไล / จีซู
* ชญานิศฐ์ บุญโสพิศ รับบทเป็น จูนจูน

## อ้างอิง

หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ไทยแนวแฟนตาซี
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์ไทย
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ช่องจีเอ็มเอ็ม 25
อูนีเตดาบีตาซียง

***อูนีเตดาบีตาซียง*** (; , *หน่วยที่อยู่อาศัย*) เป็นบรรดาไทปอลอจีชนิดที่อยู่อาศัยสถาปัตยกรรมมอเดิร์น ผลงานออกแบบของเลอ กอร์บูซีเยร์ ร่วมกับ นาดีร์ อาฟอนโซ

สิ่งปลูกสร้าง *อูนีเตดาบีตาซียง* ชุดที่มีชื่อเสียงที่สุดคือ *La Cité Radieuse* ซึ่งตั้งอยู่ที่ตอนใต้ของมาร์แซย์ ประเทศฝรั่งเศส และได้ขึ้นทะเบียนแหล่งมรดกโลกของยูเนสโกในปี 2016 ร่วมกับผลงานอีก 16 แห่งของเลอกอร์บูซีเยร์และได้รับการคุ้มครองเป็นอนุสรณ์สถานโดยกระทรวงวัฒนธรรมฝรั่งเศส เมื่อวันที่ 9 กุมภาพันธ์ 2012 อาคารเคยถูกไฟไหม้เสียหาย อาคารชุดนี้เป็นผลงานออกแบบชุดแรกในบรรดา *Unité d'Habitation* สร้างขึ้นในระหว่างปี 1947 ถึง 1952 และได้รับการยอมรับว่ามีอทิธิพลอย่างมากต่อพัฒนาการของสถาปัตยกรรมและปรัชญาบรูทัลลิสต์ ในเวลาต่อมา ผลงานออกแบบร่วมกับ ชาดราค วูดส์ และ จอร์เจ กันดีลิส และประกอบด้วยห้องชุด 337 ห้องใน 23 รูปแบบ ความสูง 12 ชั้น ทั้งหมดรองรับด้วย *[[piloti]]s* ขนาดใหญ่ ในอาคารยังมีร้านค้าซึ่งรวมถึงร้านหนังสือสถาปัตยกรรม หอศิลป์บนชั้นดาดฟ้า พื้นที่เพื่อการศึกษา โรงแรมสำหรับบุคคลภายนอก และภัตตาคารชื่อ "Le Ventre de l'Architecte" ("ท้องสถาปนิก") อาคารชุดนี้ก่อสร้างด้วยเบต็องบรุต (คอนกรีตหล่อหยาบ) แทนที่โครงเหล็กกล้าที่ตั้งใจจะใช้เดิมซึ่งขาดแคลนในสมัยหลังสงครามยุคนั้น

## อ้างอิง

หมวดหมู่:สิ่งก่อสร้างในมาร์แซย์
หมวดหมู่:แหล่งมรดกโลกในประเทศฝรั่งเศส
หมวดหมู่:สิ่งก่อสร้างในเบอร์ลิน
หมวดหมู่:สิ่งก่อสร้างโดยเลอกอร์บูซีเย
หมวดหมู่:สถาปัตยกรรมบรูทัลลิสต์
เลสแอ็สพาเซอดาบรักซา

**เลสแอ็สพาเซอดาบรักซา** () เป็นชุดที่อยู่อาศัยความหนาแน่นสูงในนวาซีเลอกร็อง ประเทศฝรั่งเศส ตั้งอยู่ห่างไป  จากปารีส ผลงานออกแบบโดยสถาปนิก รีการ์ดู บูฟิลย์ และสตูดิโอสถาปัตยกรรมของเขา RBTA ในปี 1978 ว่าจ้างโดยรัฐบาลของประเทศฝรั่งเศส ในสมัยที่เกิดนคราภิวัตน์อย่างรวดเร็วทั่วฝรั่งเศสหลังสิ้นสุดสงครามโลกครั้งที่สอง การนคราภิวัตน์อย่างรวดเร็วนี้นำไปสู่การขาดแคลนที่อยู่อาศัยในปารีส ซึ่งรัฐบาลได้ทำการสร้างโครงการเมืองใหท่ห้าเมืองในย่านชานเมืองปารีส

ผลงานทุกชิ้นของบูฟิลย์รวมถึงชิ้นนี้ มีรากฐานในคติการเมืองฝ่ายซ้าย อาคารมีองค์ประกอบทั้งโพสต์โมเดิร์นและคลาสสิก ใช้เทคโนโลยีสมัยใหม่เพื่อสร้างความงามแบบที่ในอดีตมีไว้เฉพาะชนชั้นสูงเท่านั้น ให้คนทั่วไปสามารถเข้าถึงได้ แม้ว่าจะได้รับคำวิจารณ์ แต่ผลงานชิ้นนี้ถือเป็นความสำเร็จแรก ๆ ของบูฟิลย์ และนำพาเขามาสู่ชื่อเสียงในระดับสากล อาคารชุดนี้ใช้งานเป็นฉากหลังในภาพยนตร์โทรทัศน์มากมาย เช่น ''Brazil'' (1985) และ *[[The Hunger Games: Mockingjay – Part 2]]* (2015)

## อ้างอิง

หมวดหมู่:สิ่งก่อสร้างในประเทศฝรั่งเศส
หมวดหมู่:ที่อยู่อาศัยในประเทศฝรั่งเศส
ตำบลยุ้งทะลาย

**ยุ้งทะลาย** เป็นตำบลในอำเภออู่ทอง จังหวัดสุพรรณบุรี 

## ที่ตั้งและอาณาเขต
ตำบลยุ้งทะลาย มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลอู่ทอง และตำบลกระจัน
* **ทิศตะวันออก** ติดต่อกับตำบลบ้านดอน
* **ทิศใต้** ติดต่อกับตำบลสระยายโสม
* **ทิศตะวันตก** ติดต่อกับตำบลจรเข้สามพัน

## การปกครองส่วนภูมิภาค

### การปกครองส่วนภูมิภาค
ตำบลยุ้งทะลายแบ่งพื้นที่การปกครองออกเป็น 7 หมู่บ้าน ได้แก่

* **หมู่ที่ 1** บ้านยุ้งทะลาย
* **หมู่ที่ 2** บ้านดอนหอคอย
* **หมู่ที่ 3** บ้านดอนพุทรา
* **หมู่ที่ 4** บ้านดอนงิ้ว
* **หมู่ที่ 5** บ้านหางตลาด
* **หมู่ที่ 6** บ้านลาดพร้าว
* **หมู่ที่ 7** บ้านดอนตะเคียน

### การปกครองส่วนท้องถิ่น
ตำบลยุ้งทะลายเดิมมีฐานะเป็นสภาตำบลยุ้งทะลาย ในปี พ.ศ. 2517 ต่อมาปี พ.ศ. 2538 สภาตำบลยุ้งทะลายมี 7 หมู่บ้าน พื้นที่ 26.01 ตารางกิโลเมตร ประชากร 4,322 คน และ 792 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลยุ้งทะลายอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลยุ้งทะลาย

## อ้างอิง

ยุ้งทะลาย
ยุ้งทะลาย
ลูมา อาร์ล

**ลูมา อาร์ล** () เป็นหอศิลป์ในอาร์ล ประเทศฝรั่งเศส ก่อตั้งโดยมูลนิธิลูมา ที่นำโดยนักสะสมผลงานศิลปะชาวสวิส มายา ฮ็อฟมัน อาคารประกอบด้วยโรงงานทางรถไฟเก่าจำนวนหนึ่ง กับลูมาทาวเวอร์ อาคารขนาด 15,000 ตารางเมตร ผลงานออกแบบโดย  แฟรงก์ เกอรี ให้กับมูลนิธิลูมา ซึ่งเกอรีได้รับแรงบันดาลใจในการออกแบบมาจากศิลปินลัทธิหลังประทับใจ ฟินเซนต์ ฟาน ก็อค โดยเฉพาะจากชิ้นงาน *[[Starry Night|ราตรีดารา]]* ซึ่งฟาน ก็อค เขาสร้างสรรค์ขึ้นในอาร์ลเมื่อปี 1889 พื้นผิวภายนอกของอาคารประกอบด้วยโลหะสเตนเลสสะท้อนแสงต่อกันทำมุม 11,000 มุม

ภายในอาคารประกอบด้วยพื้นที่จัดแสดงนิทรรศการ เวิร์กช็อป หอสมุด และหอประชุมขนาด 150 ที่นั่ง กับร้านกาแฟหนึ่งแห่ง

นิตยสาร Artnet รายงานค่าใช้จ่ายก่อสร้างโครงการอยู่ที่ 150 ล้านยูโร กระนั้น ฮ็อฟมัน เจ้าของโครงการ ปฏิเสธที่จะให้ความเห็น

## อ้างอิง

## แหล่งข้อมูลอื่น

*
เทศบาลเมืองเจ้าเจ็ด

**เทศบาลเมืองเจ้าเจ็ด** เป็นเทศบาลเมืองที่ครอบคลุมพื้นที่ตำบลเจ้าเสด็จทั้งตำบล บางส่วนของตำบลเจ้าเจ็ด และบางส่วนของตำบลบ้านแถว ในอำเภอเสนา จังหวัดพระนครศรีอยุธยา

## ที่ตั้งและอาณาเขต
เขตเทศบาลเมืองเจ้าเจ็ดมีอาณาเขตติดต่อกับเขตการปกครองข้างเคียงดังนี้

* **ทิศเหนือ** ติดต่อกับเขตองค์การบริหารส่วนตำบลรางจรเข้
* **ทิศตะวันออก** ติดต่อกับเขตเทศบาลเมืองเสนาและเขตเทศบาลตำบลสามกอ
* **ทิศใต้** ติดต่อกับเขตองค์การบริหารส่วนตำบลชายนาและเขตองค์การบริหารส่วนตำบลดอนทอง
* **ทิศตะวันตก** ติดต่อกับเขตองค์การบริหารส่วนตำบลปลายกลัดและเขตองค์การบริหารส่วนตำบลบางซ้าย (อำเภอบางซ้าย)

## ประวัติ
ใน พ.ศ. 2516 บริเวณริมคลองเจ้าเจ็ดเป็นที่ตั้งของชุมนุมชนหนาแน่นตลอดสองฝั่งคลอง โรงเรียน วัด รวมทั้งศูนย์ราชการของอำเภอ เป็นที่ประชุมชนมากขึ้น จึงกำหนดเขตพื้นที่บางส่วนของหมู่ 8–13 ของตำบลรางจรเข้, บางส่วนของหมู่ 1–5 ของตำบลบ้านแถว และบางส่วนของหมู่ 1–7 ของตำบลเจ้าเจ็ด ตั้งเป็น สุขาภิบาลเจ้าเจ็ด ปี พ.ศ. 2522 ทางราชการแยกพื้นที่หมู่ 8–13 ของตำบลรางจรเข้ที่มีพื้นที่ตั้งอยู่ในเขตสุขาภิบาลเจ้าเจ็ด ออกไปตั้งเป็นตำบลเจ้าเสด็จ ทำให้สุขาภิบาลเจ้าเจ็ดรับพื้นที่ตำบลเจ้าเสด็จมาทั้งหมด

ใน พ.ศ. 2539 สุขาภิบาลเจ้าเจ็ดมีพื้นที่ 10.69 ตารางกิโลเมตร ประชากร 10,348 คน และ 2,167 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมาตั้งแต่ 12.1 ล้านบาทและได้รับความเห็นชอบจากราษฎร จึงจัดตั้งสุขาภิบาลเจ้าเจ็ด ขึ้นเป็น เทศบาลตำบลเจ้าเจ็ด ในปี พ.ศ. 2540 โดยได้รับการอนุมัติจัดตั้งจากพลเอก ชวลิต ยงใจยุทธ นายกรัฐมนตรี

ใน พ.ศ. 2567 กระทรวงมหาดไทยได้ออกประกาศเปลี่ยนแปลงฐานะเทศบาลตำบลเจ้าเจ็ดเป็น "เทศบาลเมืองเจ้าเจ็ด" โดยให้มีผลใน พ.ศ. 2568

## อ้างอิง

เจ้าเจ็ด
การเลือกตั้งนายกองค์การบริหารส่วนจังหวัดกำแพงเพชร พ.ศ. 2567

**การเลือกตั้ง[[นายกองค์การบริหารส่วนจังหวัด]]กำแพงเพชร พ.ศ. 2567** เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 1 ธันวาคม พ.ศ. 2567

สืบเนื่องจากสุนทร รัตนากร ได้ลาออกจากตำแหน่งเมื่อวันที่ 11 ตุลาคม พ.ศ. 2567

## ผู้สมัครนายกองค์การบริหารส่วนจังหวัด

### หมายเลข 1: [[สุนทร รัตนากร]]
อดีตนายกองค์การบริหารส่วนจังหวัดกำแพงเพชร และพี่ชายวราเทพ รัตนากร ลงสมัครในนามกลุ่มกำแพงเพชรสามัคคี

### หมายเลข 2: [[ธานันท์ หล่าวเจริญ]]
อดีตผู้สมัคร สส.กำแพงเพชร เขต 4 พรรคเพื่อไทย ปัจจุบันเป็นสมาชิกพรรคประชาชน ลงสมัครในสังกัดกลุ่มประชาชนฅนกำแพงเพชร

## ผลการเลือกตั้ง

## อ้างอิง

## แหล่งข้อมูลอื่น

กำแพงเพชร
หมวดหมู่:การเลือกตั้งในจังหวัดกำแพงเพชร
การเลือกตั้งนายกองค์การบริหารส่วนจังหวัดเพชรบูรณ์ พ.ศ. 2567

**การเลือกตั้ง[[นายกองค์การบริหารส่วนจังหวัด]]เพชรบูรณ์ พ.ศ. 2567** เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 15 ธันวาคม พ.ศ. 2567

สืบเนื่องจากอัครเดช ทองใจสด ได้ลาออกจากตำแหน่งเมื่อวันที่ 25 ตุลาคม พ.ศ. 2567

## ผู้สมัครนายกองค์การบริหารส่วนจังหวัด

### หมายเลข 1: [[อัครเดช ทองใจสด]]
อดีตนายกองค์การบริหารส่วนจังหวัดเพชรบูรณ์

### หมายเลข 2: [[ธิปไตย แสงรัก]]
อดีตผู้สมัคร สส.เพชรบูรณ์ เขต 4 พรรคภูมิใจไทย

### หมายเลข 3: [[จิรวิทย์ แก้วกำพล]]
อดีตข้าราชการ

### หมายเลข 4: [[เจริญศักดิ์ โพธิ์ศรีชัย]]
ครีเอเตอร์ (ขาดคุณสมบัติ)

## ผลการเลือกตั้ง

## อ้างอิง

## แหล่งข้อมูลอื่น

เพชรบูรณ์
หมวดหมู่:การเลือกตั้งในจังหวัดเพชรบูรณ์
การเลือกตั้งนายกองค์การบริหารส่วนจังหวัดอุตรดิตถ์ พ.ศ. 2567

**การเลือกตั้ง[[นายกองค์การบริหารส่วนจังหวัด]]อุตรดิตถ์ พ.ศ. 2567** เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 22 ธันวาคม พ.ศ. 2567

สืบเนื่องจากชัยศิริ ศุภรักษ์จินดา ได้ลาออกจากตำแหน่งเมื่อวันที่ 26 ตุลาคม พ.ศ. 2567

## ผู้สมัครนายกองค์การบริหารส่วนจังหวัด

### หมายเลข 1: [[ชัยศิริ ศุภรักษ์จินดา]]
อดีตนายกองค์การบริหารส่วนจังหวัดอุตรดิตถ์ ลงสมัครในสังกัดกลุ่มรักอุตรดิตถ์บ้านเรา

### หมายเลข 2: [[โปรย สมบัติ]]
อดีตผู้สมัคร สส.อุตรดิตถ์ เขต 1 พรรคไทยสร้างไทย

### หมายเลข 3: [[สหวิช อภิชัยวิศรุตกุล]]
อดีตรองผู้ว่าราชการจังหวัดอุตรดิตถ์ ลงสมัครในสังกัดกลุ่มคนรักอุตรดิตถ์

## ผลการเลือกตั้ง

## อ้างอิง

## แหล่งข้อมูลอื่น

อุตรดิตถ์
หมวดหมู่:การเลือกตั้งในจังหวัดอุตรดิตถ์
นัวซีเลอกร็อง

**นัวซีเลอกร็อง** (; ) เป็นคอมมูนในย่านชานเมืองทางตะวันออกของปารีส ห่างไป  จากใจกลางนครปารีส ส่วนหนึ่งของเขต Porte de Paris ซึ่งเป็นหนึ่งในสี่เขตของ "เมืองใหม่" มาร์เนลาวาเล

สถาปัตยกรรมโพสต์โมเดิร์นบางส่วนในคอมมูนเป็นสถานที่ถ่ายทำของภาพยนตร์และโทรทัศน์ *[[Brazil (1985 film)|Brazil]]* และ *[[The Hunger Games (film series)|The Hunger Games]]*

ก่อนหน้านี้สตาร์แอร์ไลนส์ (Star Airlines, ปัจจุบันคือเอ็กซ์แอลแอร์เวส์ฟรานซ์) เคยมีสำนักงานใหญ่อยู่ที่นี่ ที่อาคาร Immeuble Horizon ในนัวซีเลอกร็อง เนื่องจากในตอนนั้นผู้ก่อตั้งสายการบินยังไม่แน่ใจว่าท่าอากาศยานจะใช้สนามบินในเป็นฐานการบิน ระหว่าง ชาลส์เดอโกล หรือ โอร์ลี โดยมีนัวซีตั้งอยู่ตรงกลางระหว่างทั้งสองสนามบิน และติดกับทางพิเศษสาย A4 กับ A86 รวมถึงมูลค่าที่ดินที่ต่ำกว่า

## อ้างอิง

หมวดหมู่:แคว้นอีล-เดอ-ฟร็องส์